Louis Feuillade

Louis Feuillade ([fœjad]), nado en Lunel (Hérault) o 19 de febreiro de 1873 e finado en Niza o 25 de febreiro de 1925 foi un director cinematográfico francés da era muda.

 Traxectoria 
Feuillade naceu en Lunel, fillo de Barthélémy Feuillade, modesto comerciante de viño, e Marie Avesque. Antes da adolescencia xa mostrou interese na literatura e creou numerosos proxectos de dramas e vodevís. Os seus poemas foron publicados en xornais locais e adquiriu sona polos seus artigos favorables á tauromaquia. Aos doce anos os seus pais enviárono ao seminario católico en Carcasona e entre 1891 e 1895 realizou o servizo militar obrigatorio. En 1902, trala morte dos seus pais marchou a París na busca do éxito literario, pero sufriu a miseria durante varios anos.

miniatura|200px|dereita|Escena de Fantômas
A principios de 1905 comezou a enviar guións á compañía Gaumont e á súa directora artística, Alice Guy, que compraron os seus guións e o invitaron a dirixilos el mesmo. Para axudar a súa familia, declinou a invitación para continuar traballando de xornalista. Porén, en 1906 gañara confianza abonda para dirixir as súas historias, a meirande parte comedias. Cando en 1907 Alice Guy marchou aos Estados Unidos suxeriu que Feuillade fose o novo director artístico da compañía. A súa primeira obra mestra foi a serie de 1913 Fantômas.

Traballou en Gaumont ata 1918 e ao mesmo tempo producía os seus propios filmes, polo que se estima que na súa carreira realizou uns oitocentos filmes.

 Filmografía 
 1906 The Magnitized Man, Le Coup de vent, Le Thé chez la concierge
 1907 Le Thé chez la concierge (filme máis antigo de Feuillade que se conserva)
 1908 La Légende de la fileuse
 1910-13 Bébé Apache - 1911 (aproximadamente noventa curtametraxes).
 1911 HeliogabaleA. D'Hautcourt, "Peinture ou Théâtre? Louis Feuillade, Héliogabale et le cinéma français en 1911", The review of inquiry and research 84, 2006
 1911-12 Serie La vie telle qu'elle est: la Tare - 1911 (14 filmes)
 1913-14 Serie Fantômas (5 filmes)
 1913-14 Serie Bout de Zan: Bout de Zan vole un éléphant - 1913
 1913-14 Serie La vie drôle: le Jocond (vodevís - 5 filmes)
 1915 Les vampires (10 episodios) 
 1916 Judex (12 episodios)
 1918 Vendemiaire (dúas partes) 
 1918 Tih Minh (12 episodes)
 1919 Barrabas (12 episodes)
 1921-22 Belle Humeur: Seraphin ou les jambes nues - 1921 (vodevís - 5 filmes)
 1922 Parisette (12 episodios)
 1923 Vindicta (5 actos)

 Notas 

 Véxase tamén 
 Ligazóns externas 
 Louis Feuillade – Detailing the impossible – Artigo de Vicki Callahan na revista Sight and Sound.


Categoría:Directores de cinema de Francia
Categoría:Nados no departamento de Hérault
Categoría:Nados en 1873
Categoría:Finados en 1925
Categoría:Finados por peritonite